Etter dette var det litt opp og ned mellom 2. og 3. divisjon før det i 1978 ble lagt opp til storsatsing i 3. divisjon. Inn kom fire engelske spillere, deriblant spillende trener Dennis Burnett. Opprykket til 2. divisjon ble vunnet med solid margin, og året etter, i 1979, spilte klubben seg frem til en ny cupfinale. Denne gang var det som var motstander. Etter å ha ledet 1-0 etter scoring av Dean Mooney endte det med et nytt tap. Viking vant 2-1 etter at de først utlignet på straffe og at Haugars Jens Egil Vikanes deretter styrte et Viking-innlegg i eget mål med hodet.